
Comunicat de presă
Ruga „Lugojană”: Tradiția se trăiește împreună!   
   Primăria Municipiului Lugoj, prin Casa de Cultură „Traian Grozăvescu” Lugoj, organizează, în perioada 14–16 august 2026, în Piața Victoriei, manifestările dedicate Rugii Lugojene, desfășurate cu prilejul Hramului Bisericii „Adormirea Maicii Domnului”.
  Evenimentele debutează vineri, 14 august, cu Festivalul Național de Folclor „Ana Lugojana – Junior”, care va aduce în prim-plan ateliere de meșteșuguri tradiționale, workshopuri coregrafice educative, expoziții și degustări de produse culinare tradiționale. 
  De la ora 16:00, la Biserica „Adormirea Maicii Domnului” va avea loc Vecernia și Prohodul Maicii Domnului, urmate, de la ora 18:00, de Parada Portului Popular Tradițional, (pornind din zona Unic, de la Universitatea I.C. Drăgan, către Piața Victoriei). Programul artistic va reuni unsprezece ansambluri folclorice și se va încheia cu un moment susținut de Ramona Ilieși-Drăgan și Formația Frații Drăgan.
  Sâmbătă, 15 august, Ansamblul Folcloric „Lugojana” va deschide oficial, începând cu ora 18:00, Ruga Lugojeană, moment urmat de recitaluri susținute de invitații: Dumitru Teleagă Meka, Ioana Cerbu, Toni Bagiu, Borko Radivojević și Orchestra Tigrovi, precum și de Dana Gruescu și Formația Titel Brestovicean.
    În încheierea programului de sâmbătă, Borko Radivojević și Orchestra Tigrovi vor reveni pe scenă alături de soliștii: Marko Rašović, Dejan Jovanović, Olivera Cokić, Mila Smiljković.
  Programul manifestărilor este completat duminică, 16 august, de evenimentul „Puls Fără Limite: Folclor • Pop-Rock • Urban • DJ Set”, organizat în Piața Victoriei. Începând cu ora 18:00, publicul va avea parte de un warm-up cu ADDIN, apoi de un show live cu participarea artiștilor și trupelor: Groovy 5, Tracika, Infinity Arts & Rebeca Tomescu, KARA Events & SOUND by DJ Krystell și Sharis – Fata cu Focul. Programul va culmina pe scena Meizoo Village Lounge cu Spuma Party.
Toate manifestările se vor desfășura în Piața Victoriei din Lugoj. Accesul publicului este gratuit.
Primăria Municipiului Lugoj
Casa de Cultură „Traian Grozăvescu” Lugoj

PROGRAM
Vineri, 14 august 

Începând cu ora 18:00 – Parada Portului Popular Tradițional –  (pornind din zona Unic, de la Universitatea I.C. Drăgan, către Piața Victoriei)
18:30 – Program artistic susținut de unsprezece ansambluri folclorice 
Invitați speciali – Ramona Ilieși-Drăgan și Formația Frații Drăgan

Sâmbătă, 15 august
Ruga „Lugojană”
· 18:00 – Deschiderea oficială a Rugii Lugojene și Hora Rugii; 
· Program artistic susținut de: 
· 18:30 – Dumitru Teleagă Meka; 
· 19: 30 – Ioana Cerbu; 
· 20:00 –Toni Bagiu; 
· 21:00 – Borko Radivojević și Orchestra Tigrovi; 
· 22:00 – Dana Gruescu și Formația Titel Brestovicean
· 23:00 – Borko Radivojević și Orchestra Tigrovi; 




Duminică, 16 august
Puls Fără Limite: Folclor • Pop-Rock • Urban • DJ Set

Piața Victoriei | Începând cu ora 18:00
· WARM-UP CU ADDIN 
· Groovy 5 
· Tracika 
· Infinity Arts & Rebeca Tomescu 
· KARA Events & SOUND by DJ Krystell (show cu roboții Led Kara & Thor)
· Sharis – Fata cu Focul 
· La Scena Meizoo: Spuma Party


